Spirituáli

Spirituáli je označenie pre viaceré prúdy vo františkánskom hnutí v 13. a 14. storočí, ktoré sa usilovali zachovať v ráde ako protiváhu vládnucim hierarchickým tendenciám pôvodné princípy jeho organizácie a činnosti; vystupovali proti bohatstvu a svetským nárokom cirkvi. Spirituáli boli aktívnymi hlásateľmi mysticizmu. Ostro ich prenasledoval pápež Ján XXII., ktorý v roku 1323 vyhlásil bulou Cum inter nonnullos za herézu ich presvedčenie, že Kristus a apoštoli žili v absolútnej chudobe.

Významnými predstaviteľmi spirituálov boli Ubertino z Casale, Peter Olivi a Michal z Ceseny.

 Pozri aj 
 františkáni

 Externé odkazy 

 Spirituáli (heslo v Catholic Encyclopedia z roku 1912)

Kategória:Františkánsky rád